|  |  |
| --- | --- |
| J.nr.: 2020-29-22-01036/HBO  01-04-2020 |  |

**Høring vedr. rettelser til gennemførelsesforordning (EU) 2017/2470 om EU’s fællesskabsliste over godkendte nye fødevarer**

Fødevarestyrelsen anmoder hermed om bemærkninger til vedhæftede forslag og bilag til forslag om rettelser til gennemførelsesforordning (EU) 2017/2470 om EU’s fællesskabsliste over godkendte nye fødevarer (novel foods).

Rettelserne omfatter genindførelse i listen af en række nye fødevarer, som ikke blev medtaget ved korrektion af fællesskabslisten ved gennemførelsesforordning (EU) 2018/1023.

Fællesskabslisten blev oprindeligt vedtaget i medfør af forordning (EU) 2017/2470, som fandt anvendelse fra 19/01/2018. En række fejl og manglende oplysninger i bilaget til forordning (EU) 2017/2470 blev rettet med bilaget til forordning (EU) 2018/1023, som fandt anvendelse fra 13/08/2018. Disse rettelser til den oprindelige version medtog imidlertid ved en fejl ikke de godkendelser, der var givet i mellemtiden.

Det drejer sig om otte novel food godkendelser, der nu genindsættes i listen. De otte produkter fremgår af bilaget til forslaget.

Forslaget om rettelser til fællesskabslisten forventes at komme til afstemning på møde i Den Stående Komité for Planter, Dyr, Fødevarer og Foder den 27. april 2020.

Eventuelle spørgsmål bedes rettet til Fødevarestyrelsen, akademisk medarbejder Selma Reguez på tlf. 72 27 62 12 eller e-mail selre@fvst.dk

Fødevarestyrelsen skal bede om eventuelle bemærkninger og kommentarer til forslaget senest **den 17. april 2020 til** [**29@fvst.dk**](mailto:29@fvst.dk) **og** [**selre@fvst.dk**](mailto:selre@fvst.dk)**.**

Med venlig hilsen

Selma Reguez